16. ΑΠΟΦΑΣΙΣ ΥΠΟΥΡΓΩΝ ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ  ΚΑΙ ΔΗΜΟΣΙΩΝ ΕΡΓΩΝ Αριθ. 32000/4147/915 της 19/23 Μαΐου  1978 (ΦΕΚ Β΄ 475) Περί τροποποιήσεως της υπ’ αριθ. 55604/8200/ 2271/9.10.77 κοινής αποφάσεως «περί καθορισμού περιοχών εντός των Νομών Αττικής και Βοιωτίας για τις οποίες δεν απαιτείται άδεια εκμεταλλεύσεως λατομείων». Έχοντες υπ’ όψει: 1.Τας διατάξεις της παρ. 1 του άρθρ. 3 και της παρ. 1 του άρθρ. 9 του Νόμ. 386/76 «περί εκμεταλλεύσεως λατομείων αδρανών υλικών και απαγορεύσεως εκμεταλλεύσεως λατομείων μαρμάρων στην περιοχή Πεντελικού Όρους» ως η τελευταία αύτη παράγραφος αντικατεστάθη υπό της παρ. 1 του άρθρ. 17 του Νόμ. 669/77 «περί εκμεταλλεύσεως λατομείων» ως και της παρ. 2 του αυτού άρθρ. 9 του Νόμ. 386/76. 2.Την υπ’ αριθ. 47692/6512/1611/19.8.76 κοινή απόφαση των Υπουργών Προεδρίας Κυβερνήσεως, Βιομηχανίας και Ενεργείας και Δημοσίων Έργων «περί συστάσεως Επιτροπής καθορισμού περιοχών λατομείων λεκανοπεδίου Αττικής» συμφώνως με τας διατάξεις του ως άνω Νόμ. 386/76. Σελ. 648,22(β) Τεύχος ΣΤ83-Σελ. 66 3.Την υπ’ αριθ. 55604/8200/2271/9.10.77 κοινή απόφαση των Υπουργών Βιομηχανίας και Ενεργείας και Δημοσίων Έργων «περί καθορισμού περιοχών εντός των Νομών Αττικής και Βοιωτίας για τις οποίες δεν απαιτείται άδεια εκμεταλλεύσεως λατομείων», δημοσιευθείσα στο ΦΕΚ 864 τεύχος Β΄ 10.9.77. 4.Το υπ’ αριθ. 139/1977/20.2.78 έγγραφο των εκτελεστών της Διαθήκης της Ανθής Γ . Μελισσουργού από το οποίο προκύπτει ότι η περιοχή του Πανείου όρους κατά το πλείστον μέρος αυτής δεν δύναται να δοθεί δια την εγκατάσταση λατομείων. 5.Την υπ’ αριθ. 78077/8358 της 12.12.77 απόφασιν του Πρωθυπουργού και Υπουργού Βιομηχανίας και Ενεργείας, αποφασίζομεν: Τροποποιούντες την ως άνω υπ’ αριθ. 55604/ 8200/2271/9.10.77 κοινή απόφαση των Υπουργών Βιομηχανίας και Ενεργείας και Δημοσίων Έργων απαλείφουμε από αυτή, δια τους αναφερομένους λόγους στο σκεπτικό της παρούσης, την επιλεγείσα περιοχή του Πανείου Όρους, τμήματα, α, β και γ, όπως αυτή καθορίζεται δια συντεταγμένων υπό της ως άνω τροποποιουμένης αποφάσεως και η οποία περιοχή δεν δύναται να εκμισθωθεί δια δημοπρασίας, ως προβλέπεται από τις διατάξεις του άρθρ. 11 του Νόμ. 386/76. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 17. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.595 της 9/17 Αυγ. 1978 (ΦΕΚ Α΄ 126) Περί εκμισθώσεως δημοσίων λατομείων αδρανών υλικών. Καταργήθηκε από την περίπτ. β΄ άρθρ. 36 Νομ. 1428/1984 (ΦΕΚ Α΄ 43), (κατωτ. αριθ. 21). 13.Μ.η.14-17 Λατομεία 